Kong Håkon 5.s gate (Oslo)

Kong Håkon 5.s gate er en gate i Bjørvika i Bydel Gamle Oslo. Gata slik den framstår i dag, ble åpnet 5. juni 2014.NRK Østlandssendingen - Nå blir det mer trafikk i Bjørvika - På torsdag åpnet Kong Håkon 5.s gate og Nordenga bru for trafikk (05.06.2014) Den utgjør den østligste delen av Ring 1 (RV 162) og er sør-nordgående. I sør starter gata (og Ring 1) ved Mosseveien, går over Sørenga bru, deretter langs vestsida av Middelalderparkens Vannspeil, før den går over Nordenga bru og ned til Schweigaards gate. Kapasiteten er høy, med seks kjørefelt (hvorav to kollektivfelt) sør for Dronning Eufemias gate. I dag er trafikken på ca. 22 000 motorkjøretøy ÅDT (årsdøgntrafikk). Til veibredden på 34,9 m kommer en 3,7 m bred gang- og sykkelvei på østsiden og et fortau på vestsiden. Nord for Dronning Eufemias gate er veien noe smalere, og biltrafikken noe mindre. I tillegg til å være «hovedadkomsten til Bjørvika og Oslo S fra sør og øst» tilfører Kong Håkon 5.s gate gjennomfartstrafikk fra og til Mosseveien, Ekebergtunnelen og  Kongsveien.  

Kong Håkon 5.s gate har en byplanmessig tydeliggjørende rolle. For det første representerer gateløpet Bjørvikas ytterste skanse mot øst; øst for gata ligger Gamlebyen inklusive det historiske Sørenga med Middelalderparken og Vannspeilet. For det andre formidler aksen Sørenga bru — Kong Håkon 5.s gate  — Nordenga bru Oslo middelaldebys sør-nord-utstrekning. For det tredje definerer Kong Håkon 5.s gate østgrensa for det nye Sørenga og bygningsrekka Barcode (Operakvarteret).  

 Historie 
miniatyr|venstre|Kong Håkon 5.s gate i 2007. Gata het da Sørenggata og hadde ett felt i hver retning. Gateløpet ble opprinnelig åpnet i 1995, samtidig med Ekebergtunnelen. Navnet var da Sørenga eller Sørenggata. Sørenggata hadde ett felt i hver retning. (Se foto til venstre.) På samme tidspunkt ble E18 lagt midlertidig sør-nord vest for Sørenggata, i påvente av Bjørvikatunnelen. (Se foto til høyre.)   

miniatyr|E18 i 2007. E18 ble lagt midlertidig vest for Kong Håkon 5.s gate (Sørenggata), i påvente av Bjørvikatunnelens ferdigstillelse og åpning.

I år 2010 åpnet Bjørvikatunnelen, og dermed ble E18 lagt til tunnelen. Statens vegvesen utvidet deretter Sørenggata fra to til seks felt, og den fikk dagens navn. 

Trikkeutredning
I 2011 utredet Ruter på oppdrag fra Oslo kommune muligheten for å legge trikketraseen i Dronning Eufemias gate (Bjørviklinja) via Kong Håkon 5.s gate og fram til Ekebergbanen ved Kongsveien. Dette som alternativ til den planlagte traseen via Bispegata med tilkopling til Ekebergbanen på Oslo torg. Daværende samferdselsbyråd Ola Elvestuen ba i januar 2012 Statens vegvesen vurdere muligheten for å legge Fjordtrikken i Kong Håkon 5.s gate.Dittoslo.no  - – Sørenga for kostbart alternativ (04.01.2012) 

Sørenga bru og Nordenga bru 
I sør er Kong Håkon 5.s gate knyttet til Mosseveien via Sørenga bru. Nye Sørenga bru åpnet 24. april 2011.  Nye Sørenga bru Den nå revne Sørenga bru hadde to kjørefelt og egne sykkelfelt. Den nye brua har fire kjørefelt, og ingen sykkelfelt. Brua har navn etter Sørenga som historisk sett ligger øst (nordøst) for Sørenga bru. 

I nord er Kong Håkon 5.s gate knyttet til Schweigaards gate via Nordenga bru. Nordenga bru åpnet 26. august 2011 og har tre kjørefelt og en gang- og sykkelvegdel.  Nordenga bru Brua har navn etter Nordenga som historisk sett ligger øst for Nordenga bru.

Navnebakgrunn
Kong Håkon 5.s gate refererer til Håkon Magnusson som ble konge av Norge i 1299. Håkon Magnussons lot seg krone i Oslo i 1299, noe som kan anses som et av flere tiltak for å gjøre Oslo til en viktigere by i rikssammenheng.Han ble sannsynligvis kronet i Hallvardskatedralen i Oslo, men Trondheim kan ikke helt utelukkes ifølge middelalderhistoriker Hege Roladset i artikkelen Rikshovedstaden Oslo, 2002 Selve kardinalgrepet for Oslo skjedde 31. august 1314. Da gjorde Håkon V Magnusson Oslo til hovedstad for hele Norgesveldet, all den tid kongen gjorde prosten i Mariakirka ute på Øra til rikskansler ved å gi ham riksseglet til «evig tid». Det gamle Oslo nådde sitt største i utstrekning og folketetthet under nettopp kong Håkon V. Den tilstøtende Dronning Eufemias gate er oppkalt etter kongens hustru Eufemia av Rügen (død 1. mai 1312).

 Referanser 

Eksterne lenker
 Høringssak om gatenavn i Bjørvika, Bydel Oslos hjemmeside, 2005 (lest 4. april 2008)
 Vegvesen.no – Håkon Vs gate (oppdatert 18.03.2014)
 ByPlanOslo.no  (publiseres av Plan og bygningsetaten) - Nå åpnes selveste kongegaten! (23.05.14)

Kategori:Veier i Oslo
Kategori:Bjørvika
Kategori:Veier i Gamlebyen (Oslo)
Kategori:Veier i Oslo oppkalt etter menn
Kategori:Riksvei 162